Document ID: 31984R1243

*****
ΚΑΝΟΝΙΣΜΟΣ (ΕΟΚ) αριθ. 1243/84 ΤΟΥ ΣΥΜΒΟΥΛΙΟΥ
της 27ης Απριλίου 1984
για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για την αποκατάσταση, προς όφελος της τελευταίας, συμφωνηθείσας ποσότητας προτιμησιακής ζάχαρης
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, σύμφωνα με τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για τη ζάχαρη από ζαχαροκάλαμο (1), η οποία άρχισε να ισχύει στις 18 Ιουλίου 1975, η Ινδία διέθετε αρχικά συμφωνηθείσα ποσότητα 25 000 τόνων (εκφραζομένων σε λευκή ζάχαρη) προτιμησιακής ζάχαρης· ότι από την 1η Ιουλίου 1981 η εν λόγω ποσότητα μειώθηκε σε μηδέν από την Επιτροπή, κατ' εφαρμογή των διατάξεων του άρθρου 7 παράγραφος 2 της συμφωνίας·
ότι η συμφωνία αποτελεί αναπόσπαστο τμήμα της ανάπτυξης των εμπορικών σχέσεων μεταξύ της Ευρωπαϊκής Οικονομικής Κοινότητας και της Ινδίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Ινδίας για την αποκατάσταση, προς όφελος της τελευταίας, συμφωνηθείσας ποσότητας προτιμησιακής ζάχαρης εγκρίνεται εξ ονόματος της Κοινότητας.
Το κείμενο της συμφωνίας επισυνάπτεται στον παρόντα κανονισμό.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.
Άρθρο 3
Ο παρών κανονισμός αρχίζει να ισχύει την επόμενη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Απριλίου 1984.

Labels: 3
2
18
17